Juliana Kanyomozi: Yazaalibwa nga abiri mu musanvu Ogwekuminoogumu lukumi mu lwenda kinaana. Omukyala ono muyimbi, muzannyi wa firimu era musanyusa mu mulimu gwe. Juliana Kanyomozi muyimbi wa Pop mu Uganda era awangudde engule eziwera. Muyimbi wa nnyimba nseeneekerevu amanyiddwa ennyo mu bayimbi abalungi mu Bugwanjuba bwa Uganda. Juliana yazaalibwa mu mwezi Ogwekkuminoogumu mu Toro, Fort Portal mu Bugwanjuba bwa Uganda era mukyala Mutooro. Mu ngeri y’emu era mukyala munnakatemba era musanyusa. Ono y’omu ku bava mu bugwanjuba bwa Uganda n’abayimbi abalala okuli Angella Katatumba, Allan Toniks ne Reagan Muhairwe. Ebyafaayo n’obuyigirize: Kanyomozi ye kizibwe wa Kabaka Rukidi owookuna owa Toro Asooka. Kitaawe yali mukubi wa ŋŋoma ate Jjajjaawe omukyala yali muyimbi. Juliana yasomera mu City Primary School kati eriyitibwa Arya Primary School. Oluvannyuma yeegatta ku Bugema Secondary School okusoma siniya esooka okutuuka ku yookuna, n’oluvannyuma Namasagali College mu Disitulikiti y’e Kamuli n’asoma haaya. Emirimu gye n'obulamu bwe: Kanyomozi yalina omwana omulenzi Keron Raphael Kabugo eyafa ku nkomerero y’omwezi Ogw’omusanvu nkumi bbiri kkumi n’ena. Mutabani we yalina asima, naye ekyamuviirako okufa tekyategeezebwa bantu. Ku Lwokusatu nga kkumi na bbiri Ogwokutaano nkumi bbiri mu abiri, Juliana yalangirira nga bwe yali azadde omwana omulenzi gwe yatuuma Taj. Mu nkumi bbiri mu mukaaga, Kanyomozi yalina enkolagana ey’akaseera n’omukubi w’ebikonde Munnayuganda abeera mu Amerika, Kassim Ouma. Mu nkumi bbiri mu kkumi n’esatu, akatabo aka Big Eye kaalaga Kanyomozi ng’omu ku bakyala ba Uganda abasinga okulabika obulungi mu biseera byonna.